**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO DALYVAUTI 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.4.2-ESFA-K-714 PRIEMONĖJE „FORMALIOJO IR NEFORMALIOJO MOKYMOSI GALIMYBIŲ PLĖTRA“**

**PROJEKTO**

1. **Projekto rengimą paskatinusios priežastys.**

Sprendimo projektas parengtas dėl Klaipėdos miesto savivaldybės (toliau – Savivaldybė) dalyvavimo partnerio teisėmis, vykdant 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonę „Formaliojo ir neformaliojo mokymosi galimybių plėtra“ (toliau – Priemonė).

Vadovaujantis Lietuvos Respublikos švietimo, mokslo ir sporto ministro 2017 m. lapkričio 7 d. įsakymu Nr. V-860 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonės „Formaliojo ir neformaliojo mokymosi galimybių plėtra“ projektų finansavimo sąlygų aprašo Nr. 2 patvirtinimo“ patvirtintu projektų finansavimo sąlygų aprašu, Mykolo Romerio ir Vytauto Didžiojo universitetai kviečia savivaldybes bendradarbiauti, pasirašant trišales sutartis su norinčiais studijuoti ar įgyti papildomas pedagogines kvalifikacijas pretendentais, dirbančiais pedagogais ar ketinančiais įsidarbinti mokyklose bei su ugdymo įstaigomis.

Šiuo metu minėtos aukštosios mokyklos rengia pagal Priemonę projektus, kurie sudarys sąlygas finansuoti mokytojų kvalifikacijos tobulinimą, formalių ir neformalių kvalifikacijų įgijimą, jei ugdymo institucija įsipareigoja užtikrinti mokytojo darbo vietą ne mažiau kaip 2 metus po projekto pabaigos tuo atveju, jeigu projektui įgyvendinti bus skirtas finansavimas.

**2. Parengto projekto tikslai ir uždaviniai.**

Projekto tikslas – išspręsti pedagogų trūkumą Klaipėdos miesto ugdymo įstaigose, sudaryti sąlygas pedagogams nemokamai studijuoti antrą mokomąjį dalyką arba dirbti pagal antrą specializaciją.

 Projekto uždaviniai: 1) sudaryti galimybę Savivaldybei dalyvauti vykdant Priemonę;

2) įgalioti Savivaldybės administracijos direktorių pasirašyti trišales sutartis su norinčiais studijuoti ar įgyti papildomas pedagogines kvalifikacijas pretendentais, dirbančiais pedagogais ar ketinančiais įsidarbinti mokyklose bei su ugdymo įstaiga.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu aptarti klausimai nėra reglamentuoti, nes Priemonė iki šiol nebuvo vykdoma.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Naujų teisinio reglamentavimo nuostatų nenumatoma.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamos pasekmės nenumatomos.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų rengti nereikės.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Savivaldybės biudžeto lėšų nereikės.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Savivaldybės administracijos specialistai, į kurių pastabas ir pasiūlymus atsižvelgta.

**9. Sprendimo projekto autorius ar autorių grupė, sprendimo projekto iniciatoriai.**

 Sprendimo projekto iniciatorius – Švietimo skyrius, sprendimo projektą parengė Švietimo skyriaus vyr. specialistė Danguolė Andrijauskienė.

 **10. Kiti reikalingi pagrindimai ir paaiškinimai.**

 Nėra.

PRIDEDAMA. Teisės aktų, nurodyto sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė